Държавен вестник, бр. 21, 2011 г., стр. 18

СТР.  18	
Д Ъ Р Ж А В Е Н  В Е С Т Н И К 	
БРОЙ  21
сигурност и отбраната на страната, за околната 
среда, за човешкото здраве, за защитените тери­
тории, зони и обекти и за обществения ред или 
на други обстоятелства, определени със закон.
2.3. Установяване и анализ на собствеността 
върху обекта на концесията и на прилежащата 
инфраструктура и на концесионната площ и на 
другите принадлежности, включително наличие­
то на ограничени вещни права и други тежести.
2.4. Установяване и квалифициране на при­
добити или осъществявани права върху обекта 
на концесията. 
2.5. Установяване на необходимостта от из­
вършване на отчуждителни процедури по реда 
на Закона за държавната собственост или на 
Закона за общинската собственост.
2.6. Анализ и препоръки относно съдържа­
нието на концесионния договор, включително:
а) условията за влизане в сила на концеси­
онния договор, обусловени от нормативен акт, 
включително задълженията на концедента за 
предаване на обекта на концесията или на те­
риторията, необходима за неговото изграждане;
б) условията за осъществяване на концесията;
в) конкретните права и задължения на стра­
ните по концесионния договор;
г) отговорността за неизпълнение на задъл­
женията по концесионния договор;
д) условията и редът за решаване на споровете 
между страните;
е) изискванията към състоянието, в което 
обектът на концесията се предава на концедента 
след прекратяване на концесионния договор.
Раздел V. Екологичен анализ
1. В случаите по т. 1, когато процедурата по 
глава шеста от Закона за опазване на околната 
среда е приключила с решение по ОВОС, еко­
логичният анализ съдържа:
1.1. информация за проведената процедура по 
глава шеста от Закона за опазване на околната 
среда;
1.2. посочване на:
а) предписаните с решението по ОВОС мерки 
за предотвратяване, намаляване или възможно 
най-пълно отстраняване на предполагаемите 
неблагоприятни последствия от строителството 
и експлоатацията на обекта на концесията върху 
околната среда;
б) мерките за наблюдение и контрол, включи­
телно собствен мониторинг, свързан с опазване 
на околната среда;
в) указания за изпълнението на предписа­
ните с решението по ОВОС мерки по опазване 
на околната среда в процеса на проектирането, 
строителството и/или експлоатацията на обекта.
2. В случаите, когато не е проведена проце­
дура по глава шеста от Закона за опазване на 
околната среда, екологичният анализ съдържа:
а) резюме на инвестиционното предложение 
за обекта на концесията и концесионната площ 
в съответствие с индивидуализацията на обекта 
на концесията и концесионната площ в техни­
ческия анализ;
б) определяне на връзката и взаимодействието 
на обекта на концесията с други съществуващи 
или предвидени с устройствен или друг план 
обекти и дейности – при наличие на такива;
в) информация за разгледани алтернативи, 
включително на нулева алтернатива;
г) информация за природните ресурси, пред­
видени за използване по време на строителството 
и експлоатацията на обекта на концесията;
д) определяне на отпадъците, които се очаква 
да се генерират по време на строителството и/или 
експлоатацията на обекта на концесията – видове, 
количества и начин на третиране;
е) информация за разгледани мерки за на­
маляване на отрицателните въздействия върху 
околната среда – когато такива се очакват;
ж) характеристика на другите дейности, свър­
зани с инвестиционното предложение (например 
необходимост от изграждане на нови елементи на 
техническата инфраструктура, добив на природни 
ресурси, третиране на отпадъчните води и др.);
з) определяне на очаквано замърсяване и 
дискомфорт на околната среда и на риска от 
инциденти;
и) определяне на чувствителни територии, в 
т. ч. чувствителни зони, уязвими зони, защитени 
зони, включително дали концесионната площ 
засяга, или тангира контурите на защитени 
зони от мрежа „НАТУРА 2000“ като част от 
Европейската екологична защитена зона, във 
връзка с чл. 5 и 6 от Закона за биологичното 
разнообразие, санитарно-охранителни зони и др.;
к) определяне на качеството и регенератив­
ната способност на природните ресурси – при 
очаквано съществено въздействие върху тях;
л) характеристики на потенциалното въздейст­
вие (кратко описание на възможните въздействия 
вследствие на реализацията на инвестиционното 
предложение):
аа) въздействие върху хората и тяхното здраве, 
земеползването, материалните активи, атмос­
ферния въздух, атмосферата, водите, почвата, 
земните недра, ландшафта, природните обекти, 
минералното разнообразие, биологичното разно­
образие и неговите елементи, защитените тери­
тории, единични и групови културни ценности, 
както и очакваното въздействие от естествени и 
антропогенни вещества и процеси, различните 
видове отпадъци и техните местонахождения, 
рисковите енергийни източници – шумове, виб­
рации, радиации, както и някои генетично мо­
дифицирани организми;
бб) въздействие върху елементи от Наци­
оналната екологична мрежа, включително на 
разположените в близост до обекта на концесията;
вв) вид на въздействието (пряко, непряко, 
вторично, кумулативно, краткотрайно, средно 
и дълготрайно, постоянно и временно, положи­
телно и отрицателно);
м) при необходимост – програма за отстра­
няване на екологичните щети, включително 
ликвидационни и рекултивационни мероприятия, 
от дейностите по концесията с цел предаване 
обекта на концесията на концедента годен за 
употреба с отстранени екологични щети.“